സക്കാത്തായും മറ്റും വിദേശത്ത് നിന്ന് പണം എത്തി ജമാഅത്തെ ഇസ്ലാമി പ്രവര്ത്തകര്ക്കെതിരെ കുരുക്ക് മുറുക്കി എന്ഐഎ , വീണ്ടും റെയ്ഡ് നടത്താനൊരുങ്ങുന്നു ന്യൂഡല്ഹി : ഭീകരവാദ ഫണ്ടിംഗ് കേസില് ജമാഅത്തെ ഇസ്ലാമി പ്രവര്ത്തകര്ക്കെതിരെ എന് ഐ എ വീണ്ടും റെയ്ഡ് നടത്താനൊരുങ്ങുന്നു. ആഗസ്റ്റ് 8, 9 തീയതികളില് ശ്രീനഗര്, ബുദ്ഗാം, ഗന്ദര്ബാല്, ബാരാമുള്ള, കുപ്വാര, ബന്ദിപോര, അനന്ത്നാഗ്, ഷോപ്പിയാന്, പുല്വാമ, കുല്ഗാം, റാംബെന്, ദോഡ എന്നിവിടങ്ങളില് ഭീകരവിരുദ്ധ ഏജന്സികള് നടത്തിയ പരിശോധനയ്ക്ക് തുടര്ച്ചയായാണ് എന് ഐ എ വീണ്ടും പരിശോധന നടത്തുന്നത് . അടുത്ത ആഴ്ച്ച എപ്പോള് വേണമെങ്കിലും ജമ്മു കശ്മീരിലെ ജമാഅത്തെ ഇസ്ലാമി പ്രവര്ത്തകരുടെയും , അവരുടെ അനുയായികളുടെയും ഓഫീസുകളിലും, വീടുകളിലും എന് ഐ എ തിരച്ചില് നടത്തുമെന്നാണ് സൂചന . നിരോധിത സംഘടനയുമായി ബന്ധമുള്ള ഒരു ഡസനിലധികം ജമാഅത്തെ ഇസ്ലാമി പ്രവര്ത്തകരെയും അനുയായികളെയും ചോദ്യം ചെയ്തപ്പോള് കൂടുതല് വിവരങ്ങള് ലഭിച്ചതായും പേര് വെളിപ്പെടുത്താത്ത എന്ഐഎ ഉദ്യോഗസ്ഥന് പറഞ്ഞു. കഴിഞ്ഞ ദിവസങ്ങളില് എന്ഐഎ സംഘം പരിശോധിച്ച ജമാഅത്തെ ഇസ്ലാമി പ്രവര്ത്തകര് ഗന്ദര്ബാല്, ശ്രീനഗര്, കുപ്വാര, ബന്ദിപോര, രജൗരി, ദോഡ ജില്ലകളില് പെട്ടവരാണെന്നും ഉദ്യോഗസ്ഥര് പറഞ്ഞു. ജമാഅത്തെ ഇസ്ലാമിയിലെ അംഗങ്ങള് സംഭാവനകളിലൂടെ വിദേശത്ത് നിന്നും ഫണ്ട് ശേഖരിക്കുന്നതായും എന് ഐ എ കണ്ടെത്തി . സകാത്ത്, മൗദ, ബൈത്ഉല്മല് എന്നിവയുടെ രൂപത്തിലും, ജീവകാരുണ്യ പ്രവര്ത്തനങ്ങള് മറ്റ് ക്ഷേമ പ്രവര്ത്തനങ്ങള് എന്നിവയുടെ പേരിലുമാണ് പണം സ്വീകരിക്കുന്നത് . എന്നാല് ഇത് വിഭജനപരമായ പ്രവര്ത്തനങ്ങള്ക്കായി ഉപയോഗിക്കുന്നു. ജമാഅത്തെ ഇസ്ലാമി സമാഹരിച്ച ഫണ്ടുകള് ഹിസ്ബുള് മുജാഹിദ്ദീന് ,ലഷ്കര്ഇതൊയ്ബ തുടങ്ങിയ ഭീകര സംഘടനകളിലേക്കും കൈമാറുന്നു. ജമ്മു കാശ്മീരിലെ യുവാക്കളെ വിഘടനാ പ്രവര്ത്തനങ്ങളില് പങ്കെടുക്കാനും ജമാഅത്തെ ഇസ്ലാമി പ്രേരിപ്പിക്കുന്നതായി കണ്ടെത്തി.